कानून के जानकार बताते हैं कि सट्टेबाज़ी या स्पॉट फिक्सिंग को लेकर भारत में कोई विशेष कानून भी नहीं है जो इन खिलाडि़यों पर लगाया जाए. ऐसे में धारा 420 या 409 के सहारे पुलिस कहां तक जा पाएगी, कहना मुश्किल है. इन धाराओं की परिभाषाएं सीमित हैं और उनमें स्पॉट फिक्सिंग जैसे अपराध को साबित करना बहुत ही मुश्किल है. यहां याद किया जा सकता है कि करीब 13 साल पहले मैच फिक्सिंग की जो बड़ी कालिख भारतीय क्रिकेट पर लगी थी, उसका अब तक कानूनी निपटारा नहीं हुआ है.